ТЕХНИЧЕСКИ УНИВЕРСИТЕТ – ГАБРОВО
											
							

П Р О Т О К О Л
№ 1
Днес, 15.09.2026 г. от 15:00 часа в електронната платформа Microsoft Teams се проведе заседание на Академичния съвет. На заседанието присъстваха 25 от членовете на АС. От заседанието отсъстваха:  доц. Делян Генков, доц. Иванка Стоянова, гл. ас. д-р Мирослав Славов – служебен ангажимент, Виктория Енчева, Цветелина Рачева и Петя Йовчева - по неизвестни причини. Заседанието премина при следния 
Д Н Е В Е Н  Р Е Д:
1. Приемане на консолидиран бюджет на ТУ-Габрово за 2026 година.
2. Кадрови.
3. Текущи.

По първа точка от дневния ред:
Решение 1. АС утвърждава консолидирания бюджет на Технически университет – Габрово за 2026 г., в т.ч. бюджета на УЦНИТ и  самостоятелния бюджет на ТУ- Габрово.
Решение 2. Утвърждава разходите за представителни цели в размер на 15 000 €  за Технически университет – Габрово, заложени в § 10-98 (други разходи, некласифицирани в другите параграфи и подпараграфи) от Единната бюджетна класификация.
Решение 3. АС утвърждава средствата за финансиране на Студентския съвет за защита на социалните интереси на студентите, за провеждане на културна, спортна, научна творческа и международна дейност за 2026 г.  в размер на 14 000 € за Технически университет-Габрово и Технически колеж-  Ловеч, които представляват 1% от планираните приходи от такси за обучение. Същите се разходват поетапно съобразно реално постъпилите семестриални такси.
Решение 4. АС утвърждава щатна численост за ТУ- Габрово - 357 щатни бройки в т.ч. 325 щатни бройки за ТУ- Габрово, 26 щатни бройки за ТК- Ловеч и 6 щатни бройки за УЦНИТ.
Решение 5. АС утвърждава допълнителното възнаграждение за трудов стаж и професионален опит на преподавателите,  работниците и служителите в ТУ – Габрово в размер на 1,1% на година.
Решение 6. АС утвърждава средна брутна работна заплата на едно лице от щатния персонал, зает по трудови правоотношения  по бюджета на ТУ – Габрово в размер на 1306,75 €.
Решение 7. На следващото заседание на АС на ТУ – Габрово да се внесат за обсъждане и утвърждаване  диференцираните бюджети на основните звена. 
	По втора точка от дневния ред:
Решение 7. На основание на чл. 58, ал. 6 от Правилника за придобиване на научни степени и заемане на академични длъжности в Технически университет – Габрово АС  утвърждава състава на научното жури за провеждане на конкурс за заемане на академичната длъжност „доцент” в област на висше образование 5. Технически науки, професионално направление 5.6 Материали и материалознание, специалност „Материалознание и технология на машиностроителните материали“, за нуждите на ТК-Ловеч с временен председател проф. д-р Ангел Петров Анчев, както следва:
	№
	Висше училище, Научна организация
	Академична длъжност, научна степен, трите имена
	Област на висше образование
	Професионално направление

	1
	ТУ-Габрово
	проф. д-р инж. Ангел Петров Анчев
	Технически науки
	5.6 Материали и материалознание

	2
	МУ-Варна
	проф. дн инж. Цанка Димитрова Дикова
	Технически науки
	5.6 Материали и материалознание

	3
	ИМСТЦХА БАН София
	проф. д-р инж. Стойко Атанасов Гюров
	Технически науки
	5.6 Материали и материалознание

	4
	ТУ-Габрово
	доц. д-р инж. Владимир Петров Дунчев
	Технически науки
	5.1 Машинно инженерство

	5
	ТУ-Габрово
	доц. д-р инж. Владимир Петров Тодоров
	Технически науки
	5.6 Материали и материалознание

	6
	ТУ-Габрово
	доц. д-р инж. Борислав Цонев Стоянов
	Технически науки
	5.1 Машинно инженерство

	7
	ТУ-Варна
	доц. д-р инж. Татяна Миткова Мечкарова
	Технически науки
	5.1 Машинно инженерство

	Резервен член
	ТУ-Габрово
	доц. д-р инж. Димчо Йорданов Пулов
	Технически науки
	5.1 Машинно инженерство

	Резервен член
	ТУ-Варна
	доц. д-р инж. Десислава Йорданова Минчева
	Технически науки
	5.1 Машинно инженерство




Решение 8. Академичният съвет на Технически университет – Габрово избира д-р инж. Янка Николова Иванова на академичната длъжност „асистент” в област на висше образование: 5. Технически науки, професионално направление: 5.2 Електротехника, електроника и автоматика, специалност: „Квантова и оптоелектроника (Оптоелектроника)“ в ТК-Ловеч.

По трета точка от дневния ред:
Решение 9.  Академичният съвет дава съгласието си за прием на студенти в ОКС „професионален бакалавър“ и „бакалавър“, платена форма на обучение в акредитираните професионални направления в Технически университет – Габрово – 3.4 Социални дейности; 5.1 Машинно инженерство; 5.2 Електротехника, електроника и автоматика; 5.3 Комуникационна и компютърна техника; 5.6 Материали и материалознание; 5.13 Общо инженерство, за учебната 2026-2027 година.
Решение 10. Академичният съвет приема да се организира прием на студенти в специалност „Иновативни технологии и управление в енергетиката“, ОКС „бакалавър“, професионално направление 5.13 Общо инженерство за обучение по държавна поръчка (в рамките на утвърдения план-прием за редовна форма на обучение в професионално направление 5.13 Общо инженерство) и в платена форма на обучение.
Решение 11. Академичният съвет на Технически университет – Габрово одобрява направените промени във възнагражденията на преподавателите и служителите в Технически университет – Габрово и УЦНИТ, считано от 01.01.2026 г.
След изчерпване на дневния ред заседанието беше закрито.


ПРОТОКОЛИРАЛ:			РЕКТОР:
                       /С. Кунева/                          /проф. д-р инж. Ил. Железаров/


